SK Úradný vestník Európskej únie C 298/28

Uverejnenie žiadosti o zmenu a doplnenie podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2007/C 298/11)

Týmto uverejnením sa poskytuje právo vzniesť námietky podľa článku 7 nariadenia Rady (ES) č. 510/2006 (1). Vznesené námietky sa musia Komisii doručiť do šiestich mesiacov od uverejnenia tejto žiadosti.

ŽIADOSŤ O ZMENU A DOPLNENIE

NARIADENIE RADY (ES) č. 510/2006

Žiadosť o zmenu a doplnenie v súlade s článkom 9 a článkom 17 ods. 2

„ROQUEFORT“

ES č.: FR/PDO/117/0131/10.05.2005

CHOP ( X ) CHZO ( )

Požadovaná(-é) zmena(-y) a doplnenie(-ia):

1. Kolónka(-y) v špecifikácii:

— Názov výrobku — Opis výrobku — Zemepisná oblasť — Dôkaz o pôvode — Spôsob výroby — Spojenie — Označovanie — Vnútroštátne požiadavky — Ostatné [spresniť]

2. Druh zmeny(zmien) a doplnenia(-í):

— Zmena a doplnenie jednotného dokumentu alebo zhrnutia — Zmena a doplnenie špecifikácie zapísaného CHOP alebo CHZO, ku ktorému nebol uverejnený jednotný dokument ani zhrnutie — Zmena a doplnenie špecifikácie, ktoré nevyžadujú zmenu uverejneného jednotného dokumentu (článok 9 ods. 3 nariadenia (ES) č. 510/2006) — Dočasná zmena a doplnenie špecifikácie vyplývajúce z uloženia povinných sanitárnych alebo rastlinolekárskych opatrení zo strany verejných orgánov (článok 9 ods. 4 nariadenia (ES) č. 510/2006)

3. Zmeny a doplnenia:

Zemepisná oblasť: Veta „Vďaka snahám profesionálov z Roquefortu zameraným na podporu chovu a rozvoj mliekarenskej výroby pochádza v súčasnosti mlieko používané na výrobu Roquefortu najmä z oblasti nazývanej spádová oblasť, ktorá pokrýva najväčšiu časť Aveyronu a časť susedných departementov Lozère, Gard, Hérault, Tarn.“, sa nahrádza takto: „Snahy profesionálov o rozvoj chovu oviec umožnili postupne zúžiť oblasť dodávok mlieka. V súčasnosti sa mlieko zváža výlučne z oblasti zodpovedajúcej spádovej oblasti, ktorá pozostáva z 560 obcí alebo častí obcí“.

Oblasť výroby mlieka tak, ako bola vymedzená predtým, pokrývala veľký počet obcí (5 510 obcí). Cieľom bolo zúžiť oblasť výlučne na oblasti stredohoria južne od Massif Central, predhoria a kotlín medzi horami, v ktorých sa uplatňujú staré i súčasné zvyklosti a charakteristické systémy chovu. Spojitosť výrobku s daným krajom sa takto upevňuje. Oblasť v súčasnosti pozostáva iba z 560 obcí alebo častí obcí zo šiestich departementov.

Spôsob výroby: Spôsob výroby daného výrobku sa dopĺňa týmito ustanoveniami:

Vkladá sa:

„Uchovávanie mliečnych surovín, výrobkov počas procesu výroby, syroviny a čerstvého syra ich udržiavaním pri zápornej teplote je zakázané.“

„Uchovávanie čerstvých syrov a zrejúcich syrov v ochrannej atmosfére je zakázané.“

Na používanie spracovateľských postupov a prídavných látok sa v prípade syrov vzťahovali všeobecné predpisy. Ukázalo sa však, že nové techniky, z ktorých niektoré sa týkajú spracovateľských postupov a prídavných látok, ako mikrofiltrácia, čiastočné zahustenie mlieka alebo enzýmy zrenia, by mohli mať vplyv na charakteristiky syrov nesúcich označenie pôvodu. Predovšetkým niektoré enzýmové prísady sa zdajú nezlučiteľné so zachovaním základných charakteristík výrobkov s CHOP.

V špecifikácii označení pôvodu, v časti týkajúcej sa spôsobu výroby, bolo preto potrebné spresniť súčasné postupy spracovania mlieka, používania prísad do mlieka a výroby syrov tak, aby sa budúcimi neregulovanými postupmi nezmenili charakteristiky syrov nesúcich označenie pôvodu.

ZHRNUTIE

NARIADENIE RADY (ES) č. 510/2006

„ROQUEFORT“

ES č.: FR/PDO/117/0131/10.05.2005

CHOP ( X ) CHZO ( )

Tento prehľad obsahuje hlavné body špecifikácie výrobku na informačné účely.

1. Príslušný orgán v členskom štáte:

Názov: Institut National de l'Origine et de la Qualité (INAO) Adresa: 51, rue Anjou F-75008 Paris Telefón: (33) 153 89 80 00 Fax: (33) 153 89 80 60 E-mail: info@inao.gouv.fr

2. Skupina:

Názov: Confédération Générale des Producteurs de lait de Brebis et des industriels de Roquefort Adresa: 36, avenue de la République — BP 348 F-12103 Millau cedex Telefón: (33) 565 59 22 00 Fax: (33) 565 59 22 08 E-mail: — Zloženie: Výrobcovia/spracovatelia ( X ) Ostatní ( )

3. Druh výrobku:

Trieda 1.3 – Syry

4. Špecifikácia:

(zhrnutie požiadaviek podľa článku 4 ods. 2 nariadenia (ES) č. 510/2006)

4.1 Názov: „Roquefort“

4.2 Opis: Plesňový syr zo surového plnotučného ovčieho mlieka valcovitého tvaru, s vlhkou kôrou, ktorého výška je od 8,5 do 11,5 cm a hmotnosť od 2,5 do 3 kg. Obsah sušiny nesmie byť nižší ako 55 gramov na 100 gramov vyzretého syra.

Nelisovaná a nevarená hmota sa naočkuje spórami Penicillium roqueforti.

Hmota je mäkká krémovitá a konzistentná, s rovnomerným modrým žilkovaním, s veľmi osobitným buketom a miernou plesňovou vôňou a jemnou a výraznou chuťou.

4.3 Zemepisná oblasť: Pôvodne rozsiahla oblasť južne od pohoria Massif Central, ktorá vykazuje tak, ako to presne určuje zákon z 26. júla 1925, „rovnaké charakteristiky, pokiaľ ide o plemená oviec, pastviny a podnebie“, a je pre ňu typická suchá a divoká krajina, kde sa pasie zopár stád oviec. Vďaka snahám profesionálov z Roquefortu zameraným na podporu chovu a rozvoja mliekarenskej výroby a na upevnenie spojitosti výrobku s jeho zemepisnými prostredím pochádza mlieko používané na výrobu Roquefortu výlučne z oblasti, ktorá sa nazýva spádová oblasť, a tvorí ju 560 obcí alebo častí obcí nachádzajúcich sa v departementoch Aveyron, Aude, Lozère, Hérault, Gard a Tarn:

Departement Aude:

Obce, ktoré patria do danej oblasti celé:

Brousses-et-Villaret, Castans, Caudebrondre, Cenne-Monestiés, Cuxac-Cabardès, Fontiers-Cabardès, Fraisse-Cabardès, La Tourette-Cabardès, Labastide-Esparbairenque, Lacombe, Laprade, Les Martys, Lespinassière, Mas-Cabardès, Mayreville, Miraval-Cabardès, Montolieu, Pradelles-Cabardès, Roquefère, Saint-Denis, Saissac, Verdun-en-Lauragais, Villardonnel, Villemagne.

Obce, ktoré patria do danej oblasti čiastočne:

Belpech, Fanjeaux.

Departement Aveyron:

Obce, ktoré patria do danej oblasti celé:

Agen-d'Aveyron, Aguessac, Alrance, Anglars-Saint-Félix, Arnac-sur-Dourdou, Arques, Arvieu, Asprières, Aurelle-Verlac, Auriac-Lagast, Auzits, Ayssènes, Balaguier-sur-Rance, Balsac, Baraqueville, Belcastel, Belmont-sur-Rance, Bertholène, Bessuéjouls, Bor-et-Bar, Bournazel, Boussac, Bozouls, Brandonnet, Brasc, Broquiès, Brousse-le-Château, Brusque, Buzeins, Cabanès, Calmels-et-le-Viala, Calmont, Camarès, Camboulazet, Camjac, Campagnac, Canet-de-Salars, Cassagnes-Bégonhès, Castanet, Castelmary, Castelnau-Pegayrols, Centrès, Clairvaux-d'Aveyron, Colombiès, Combret, Compeyre, Compolibat, Compregnac, Comps-la-Grand-Ville, Connac, Cornus, Coupiac, Coussergues, Creissels, Crespin, Cruéjouls, Curan, Druelle, Drulhe, Durenque, Escandolières, Espalion, Fayet, Flavin, Fondamente, Gabriac, Gaillac-d'Aveyron, Galgan, Gissac, Goutrens, Gramond, La Bastide-l'Evêque, La Bastide-Pradines, La Bastide-Solages, La Capelle-Bleys, La Capelle-Bonance, La Cavalerie, La Couvertoirade, La Cresse, La Fouillade, La Loubière, La Roque-Sainte-Marguerite, La Salvetat-Peyralès, La Selve, La Serre, Laissac, Lanuejouls, Lapanouse, Lapanouse-de-Cernon, Lassouts, Laval-Roquecezière, Lavernhe, Le Clapier, Le Monastère, Le Truel, Le Vibal, Lédergues, Les Albres, Les Costes-Gozon, Lescure-Jaoul, Lestrade-et-Thouels, L'Hospitalet-du-Larzac, Luc, Lugan, Lunac, Maleville, Manhac, Marcillac-Vallon, Marnhagues-et-Latour, Martrin, Mayran, Mélagues, Meljac, Millau, Montagnol, Montbazens, Montclar, Montfranc, Montjaux, Montlaur, Montrozier, Morlhon-le-Haut, Mostuéjouls, Mounes-Prohencoux, Mouret, Moyrazès, Murasson, Muret-le-Château, Najac, Nant, Naucelle, Nauviale, Olemps, Onet-le-Château, Palmas, Paulhe, Peux-et-Couffouleux, Peyreleau, Peyrusse-le-Roc, Pierrefiche, Plaisance, Pomayrols, Pont-de-Salars, Pousthomy, Prades-Salars, Pradinas, Prévinquières, Privezac, Pruines, Quins, Rebourguil, Recoules-Prévinquières, Réquista, Rieupeyroux, Rignac, Rivière-sur-Tarn, Rodelle, Rodez, Roquefort-sur-Soulzon, Roussennac, Rullac-Saint-Cirq, Saint-Affrique, Saint-André-de-Najac, Saint-André-de-Vézines, Saint-Beaulize, Saint-Beauzély, Saint-Christophe-Vallon, Saint-Côme-d'Olt, Saint-Cyprien-sur-Dourdou, Sainte-Eulalie-de-Cernon, Sainte-Eulalie-d'Olt, Sainte-Juliette-sur-Viaur, Sainte-Radegonde, Saint-Félix-de-Sorgues, Saint-Geniez-d'Olt, Saint-Georges-de-Luzençon, Saint-Izaire, Saint-Jean-d'Alcapiès, Saint-Jean-Delnous, Saint-Jean-du-Bruel, Saint-Jean-et-Saint-Paul, Saint-Juéry, Saint-Just-sur-Viaur, Saint-Laurent-de-Lévézou, Saint-Laurent-d'Olt, Saint-Léons, Saint-Martin-de-Lenne, Saint-Rome-de-Cernon, Saint-Rome-de-Tarn, Saint-Salvadou, Saint-Saturnin-de-Lenne, Saint-Sernin-sur-Rance, Saint-Sever-du-Moustier, Saint-Victor-et-Melvieu, Salles-Curan, Salles-la-Source, Salmiech, Sanvensa, Sauclières, Sauveterre-de-Rouergue, Sébazac-Concourès, Sébrazac, Ségur, Sévérac-le-Château, Sévérac-l'Eglise, Sonnac, Sylvanès, Tauriac-de-Camarès, Tauriac-de-Naucelle, Tayrac, Tournemire, Trémouilles, Vabres-l'Abbaye, Vabre-Tizac, Valady, Valzergues, Vaureilles, Verrières, Versols-et-Lapeyre, Veyreau, Vézins-de-Lévézou, Viala-du-Pas-de-Jaux, Viala-du-Tarn, Villecomtal, Villefrance-de-Panat, Vimenet.

Obce, ktoré patria do danej oblasti čiastočne:

Castelnau-de-Mandailles, Prades-d'Aubrac.

Departement Gard:

Obce, ktoré patria do danej oblasti celé:

Alzon, Blandas, Campestre-et-Luc, Causse-Bégon, Dourbies, Lanuéjols, Montdardier, Revens, Rogues, Saint-Sauveur-Camprieu, Trèves, Vissec.

Departement Hérault:

Obce, ktoré patria do danej oblasti celé:

Avène, Bédarieux, Brenas, Cambon-et-Salvergues, Camplong, Carlencas-et-Levas, Cassagnoles, Castanet-le-Haut, Ceilhes-et-Rocozels, Colombières-sur-Orb, Combes, Courniou, Dio-et-Valquières, Ferrals-les-Montagnes, Fraisse-sur-Agout, Graissessac, Hérépian, Joncels, La Salvetat-sur-Agout, La Tour-sur-Orb, La Vacquerie-et-Saint-Martin-de-Cas, Lamalou-les-Bains, Lauroux, Lavalette, Le Bousquet-d'Orb, Le Caylar, Le Cros, Le Poujol-sur-Orb, Le Pradal, Le Puech, Le Soulié, Les Aires, Les Plans, Les Rives, Liausson, Lodève, Lunas, Mérifons, Mons, Mourèze, Octon, Olargues, Olmet-et-Villecun, Pégairolles-de-l'Escalette, Pézènes-les-Mines, Prémian, Riols, Romiguières, Roqueredonde, Rosis, Saint-Etienne-d'Albagnan, Saint-Etienne-Estréchoux, Saint-Félix-de-L'Héras, Saint-Geniès-de-Varensal, Saint-Gervais-sur-Mare, Saint-Julien, Saint-Martin-de-l'Arcon, Saint-Maurice-Navacelles, Saint-Michel, Saint-Pierre-de-la-Fage, Saint-Pons-de-Thomières, Saint-Vincent-d'Olargues, Salasc, Sorbs, Taussac-la-Billière, Valsmascle, Verreries-de-Moussans, Vieussan, Villemagne-l'Argentière.

Departement Lozère:

Obce, ktoré patria do danej oblasti celé:

Allenc, Badaroux, Balsièges, Banassac, Barjac, Brenoux, Canilhac, Chadenet, Chanac, Chirac, Cultures, Esclanèdes, Florac, Fraissinet-de-Fourques, Gabrias, Gatuzières, Grèzes, Hures-la-Parade, Ispagnac, La Canourgue, La Malène, La Tieule, Lachamp, Lanuéjols, Laval-du-Tarn, Le Massegros, Le Monastier-Pin-Moriès, Le Recoux, Le Rozier, Les Bondons, Les Hermaux, Les Salelles, Les Vignes, Marvejols, Mas-Saint-Chély, Mende, Meyrueis, Montbrun, Montrodat, Palhers, Quézac, Saint-Bauzile, Saint-Bonnet-de-Chirac, Sainte-Enimie, Sainte-Hélène, Saint-Etienne-du-Valdonnez, Saint-Georges-de-Lévéjac, Saint-Germain-du-Teil, Saint-Laurent-de-Trèves, Saint-Pierre-de-Nogaret, Saint-Pierre-des-Tripiers, Saint-Rome-de-Dolan, Saint-Saturnin, Servières, Trélans, Vebron.

Departement Tarn:

Obce, ktoré patria do danej oblasti celé:

Aiguefonde, Alban, Albine, Almayrac, Ambialet, Andouque, Anglès, Arfons, Arifat, Assac, Aussillon, Barre, Belleserre, Berlats, Boissezon, Bout-du-Pont-de-Larn, Brassac, Brousse, Burlats, Cadix, Cagnac-les-Mines, Cahuzac, Cambounès, Carmaux, Castanet, Castelnau-de-Brassac, Castres, Caucalières, Courris, Crespin, Crespinet, Curvalle, Dourgne, Durfort, Escoussens, Escroux, Espérausses, Fauch, Faussergues, Ferrières, Fraissines, Gijounet, Jouqueviel, Labastide-Rouairoux, Labessière-Candeil, Labruguière, Lacabarède, Lacapelle-Pinet, Lacapelle-Ségalar, Lacaune, Lacaze, Lacrouzette, Lagardiolle, Lagarrigue, Lamontélarié, Laparrouquial, Lasfaillades, Lautrec, Le Bez, Le Dourn, Le Fraysse, Le Garric, Le Margnés, Le Masnau-Massuguiés, Le Rialet, Le Ségur, Le Travet, Le Vintrou, Lédas-et-Penthiès, Les Cammazes, Lescure-d'Albigeois, Lombers, Marsal, Massaguel, Massals, Mazamet, Miolles, Mirandol-Bourgnounac, Monestiés, Montauriol, Montfa, Montirat, Montredon-Labessonnié, Mont-Roc, Moularès, Moulin-Mage, Murat-sur-Vèbre, Nages, Noailhac, Padiés, Pampelonne, Paulinet, Payrin-Augmontel, Pont-de-Larn, Poulan-Pouzols, Rayssac, Réalmont, Ronel, Roquecourbe, Rosières, Rouairoux, Rouffiac, Roumégoux, Saint-Affrique-les-Montagnes, Saint-Amancet, Saint-Amans-Soult, Saint-Amans-Valtoret, Saint-André, Saint-Antonin-de-Lacalm, Saint-Avit, Saint-Christophe, Saint-Cirgue, Sainte-Croix, Sainte-Gemme, Saint-Grégoire, Saint-Jean-de-Marcel, Saint-Jean-de-Vals, Saint-Julien-du-Puy, Saint-Julien-Gaulène, Saint-Lieux-Lafenasse, Saint-Marcel-Campès, Saint-Martin-Laguépie, Saint-Michel-Labadie, Saint-Pierre-de-Trivisy, Saint-Salvi-de-Carcavès, Saint-Salvy-de-la-Balme, Salles, Saussenac, Sauveterre, Sénaux, Sérénac, Sieurac, Sorèze, Soual, Tanus, Teillet, Terre-Clapier, Tréban, Trébas, Trévien, Vabre, Valderiès, Valdurenque, Valence-d'Albigeois, Vénès, Verdalle, Viane, Villefrance-d'Albigeois, Viviers-lès-Montagnes.

Obce, ktoré patria do danej oblasti čiastočne:

Amarens, Arthès, Bernac, Castelnau-de-Lévis, Cestayrols, Cordes-sur-Ciel, Dénat, Graulhet, Lasgraisses, Lempaut, Mouzens, Mailhoc, Navès, Mouzieys-Panens, Pratviel, Peyregoux, Puechoursi, Puylaurens, Souel, Técou.

4.4 Dôkaz o pôvode: Každý prevádzkovateľ vyplní prehlásenie o spôsobilosti, ktoré zaregistrujú útvary INAO, na základe čoho môže INAO identifikovať všetky hospodárske subjekty. Uvedené hospodárske subjekty musia pre INAO sprístupniť záznamy a všetku dokumentáciu potrebnú na kontrolu pôvodu, kvality a výrobných podmienok mlieka a syrov.

V rámci kontroly charakteristík výrobku s označením pôvodu má analytická a organoleptická skúška zaručiť skontrolovať kvalitu a typické vlastnosti výrobkov podrobených tejto skúške.

4.5 Spôsob výroby: Produkcia mlieka a výroba syrov sa musia uskutočňovať v danej zemepisnej oblasti.

Plemeno oviec zo stád chovaných na mlieko je presne vymedzené (plemeno Lacaune a plemeno „čiernych“ oviec pochádzajúcich zo zvierat štandardného plemena Lacaune), s päťročnou lehotou na dosiahnutie súladu s normou. Uvádzajú sa podrobné údaje o ich potrave (z ktorej aspoň tri štvrtiny musia pochádzať z danej oblasti, pokiaľ nie sú udelené výnimky; povinná každodenná pastva, len čo to poveternostné podmienky umožňujú).

Uvádzajú sa podrobné údaje o mlieku a jeho skladovaní, o syrení (vykonávanom pri teplote od 28 °C do 34 °C), syrovine (odklad spracovania je zakázaný), vkladaní syroviny do foriem (vykonávanom po predbežnom odkvapkaní), odkvapkaní (vykonávanom bez lisovania), označovaní, očkovaní a o prepichovaní syra; k prepichovaniu a k dodávke do jaskyne na zrenie syra musí dôjsť najneskôr do dvoch dní, alebo za určitých podmienok do štyroch dní. Syr sa vyrába v prevádzkach špeciálne určených na tento účel.

Naočkovanie Penicillium roqueforti sa robí buď tekutou formou pri syrení, alebo suchou formou posýpaním pri ukladaní syroviny do formy.

Syr zreje a dozrieva aspoň 90 dní odo dňa jeho výroby. Počas tohto obdobia najskôr zreje a potom dozrieva pri regulovanej teplote. Syr je uložený nezabalený v pivniciach v Roquefort-sur-Soulzon, ktoré sa nachádzajú v sutinách hôr Combalou, tak dlho, ako je potrebné na to, aby sa Pénicillium roqueforti správne rozvinul. Toto obdobie nesmie byť v žiadnom prípade kratšie ako dva týždne. Pomalé dozrievanie v ochrannom obale potom pokračuje v pivniciach alebo v priestoroch s regulovanou teplotou, kde je syr uskladnený. Balenie do ochranného obalu sa robí len priamo v pivniciach. Dozrievanie, skladovanie, krájanie, kondiciovanie, predbežné balenie a balenie syrov prebieha výlučne v obci Roquefort-sur-Soulzon.

4.6 Spojenie: Pôvod výroby syra v Roqueforte je veľmi starý.

V prehistorických náleziskách v tejto oblasti sa našli nádoby na odkvapkávanie syrov. Od 8. storočia sa syr Roquefort citovuje v mnohých aktoch, darovacích listinách, záznamoch o rentách atď. týkajúcich sa provincie Rouergue. Karol VI už v 15. storočí uznal patenčnou listinou, potvrdenou jeho nasledovníkmi, zásadný význam ochrany Roquefortu. Dňa 31. augusta 1666 sa výnosom parlamentu v Toulouse udeľuje obyvateľom Roquefort-sur-Soulzon výlučné právo na dozrievanie syra. Tento syr je jediným syrom, ktorého označenie pôvodu je zákonom uznané od roku 1925 (zákon z 26. júla 1925).

Osobitosť Roquefortu je výsledkom úzkej súčinnosti človeka s prírodou. Zakladá sa tak na charakteristických vlastnostiach mlieka pochádzajúceho z oviec tradičných plemien živených podľa zvyklostí, ako aj na originálnosti prírodných jaskynných pivníc v Roquefort-sur-Soulzon, ktoré sú celé vyhĺbené v sutinách na úpätí vápencových svahov v Combalou, kde prichádza k tomu zázraku prírody, ktorý dodáva Roquefortu jeho jedinečnú chuť.

4.7 Kontrolný orgán:

Názov: Institut National de l'Origine et de la Qualité (INAO) Adresa: 51 rue d'Anjou F-75008 Paris Telefón: (33) 153 89 80 00 Fax: (33) 153 89 80 60 E-mail: info@inao.gouv.fr

Institut National des Appellations d'Origine je verejná správna inštitúcia, ktorá má právnu subjektivitu podľa občianskeho práva a pôsobí pod gesciou ministerstva poľnohospodárstva.

Za kontrolu výrobných podmienok výrobkov nesúcich označenie pôvodu zodpovedá INAO.

Nedodržanie vymedzenia zemepisnej oblasti alebo niektorej z výrobných podmienok bude mať za následok zákaz používania názvu označenia pôvodu, a to v akejkoľvek podobe a za akýmkoľvek účelom.

Názov: Direction Générale de la Concurrence, de la Consommation et de la Répression des Fraudes (DGCCRF) Adresa: 59, Boulevard Vincent Auriol F-75703 Paris Cedex 13 Telefón: (33) 144 87 17 17 Fax: (33) 144 97 30 37 E-mail: C3@dgccrf.finances.gouv.fr

DGCCRF je útvar ministerstva hospodárstva, financií a priemyslu.

4.8 Označovanie: Povinnosť označovania logom obsahujúcim skratku INAO, nápis Appellation d'Origine Contrôlée (chránené označenie pôvodu) a názov CHOP. Na etikete sa uvádza aj spoločná značka skupiny žiadateľov „brebis rouge“, vytvorená v roku 1930.

K názvu „Roquefort“ sa okrem spoločnej značky Brebis Rouge a ostatných zvláštnych výrobných alebo obchodných značiek alebo obchodných mien či firemných značiek nemôžu pridávať žiadne určujúce prívlastky alebo akékoľvek iné zmienky.

(1) Ú. v. EÚ L 93, 31.3.2006, s. 12.